Terminoso lagūna

Terminoso lagūna () – sekli ir uždara Meksikos įlankos dalies Kampečės įlankos lagūna, įsiterpusi ties pietvakariniais Jukatano pusiasalio krantais, Kampečės valstijoje (Meksika). Plotas 1570 km². Lagūnos ilgis 90 km, plotis 30 km, kranto linijos ilgis 270 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Nuo jūros skiria barjerinio tipo Karmeno ir Agvados salos, kurias su žemynu jungia tiltai.

Krantai žemi, pelkėti, apaugę mangrovių sąžalynais. Aplink gausu smulkesnių lagūnų. Įteka Kandelarijos, Palisados upės. Svarbi paukščių, žuvų buveinė. 1994 m. Terminoso lagūna paskelbta augalijos ir gyvūnijos apsaugos draustiniu, 2004 m. – Ramsaro konvencijos saugoma šlapyne.Área de Protección de Flora y Fauna Laguna de Términos, ramsar.org

Prie Terminoso lagūnos (Karmeno saloje) įsikūręs Siudad del Karmeno miestas.

 Šaltiniai 

Kategorija:Meksikos lagūnos